Meidheadair

'S e inneal a thomhaiseas cudthrom a tha ann am meidheadair. Chanar meidheachadh ris an gnìomh seo.

 Gneithean Mheidheadair 

Tha dà phrìomh roinnean de meidheadair: 
 Innealan steidhichte air bun-phrionnsabal an luamhain mar eisimplir am biorsamaid.
 Innealan steidhichte air lagh Hooke : "Claonadh a réir Cudthrom".

 An Cairdeas eadar Cudthrom agus Cuideam 

Is fheudar dhuinn aithneachadh an difir eadar cudthrom agus cuideam. Is e a tha ann an cuideam an uimhir de stugh a tha ann an corp*. Is e a tha ann an cudthrom am forsasios a tha cuideam, fo buaidh tarruinn-talmhuinn ag aobharachadh.

Bithidh tarruinn-talmhuinn ag aobharachadh ath-luathasachadh de corp sam bith a tha fo a bhuaidh. Aobhrachaidh Tarruinn-talmhuinn Ath-Luathasachadh a tha baoltachd ri 9.81 metre/diog gach diog, (= 9.81 m/s/s = 9.81 m/s² = 9.81ms⁻²)

Anns an Système international d'unités 
is e An Ciologram (kg) a tha na h-aonad de cuideam agus is e an Newton (N) a tha na h-aonad de forsa. Is àbhaist do buithtean a chleachd an cilogram mar aonad thomhais- a bhi pongail, 'is e forsa-chilograim a tha anns an chudthrom seo a tha co-ionnan ri 9.81 N.

A mhineachadh seo, tha beagan Ailseabra feumail.
A reir an dàrna lagh aig Newton:

 Forsa = Cuideam X Ath-Luathasachadh. 

Mar sin: 
 Cudthrom = Cuideam X Ath-Luathasachadh adhbhraichte le Tarruinn-Talmhuinn.

Airson Cuideam de 1 kg:

Cudthrom = 1 kg X 9.81 ms⁻² = 9.81 N = 9.81 kg.ms⁻².

 Corp air a cleachdadh an seo leis a' chiall abhaisteach an feallsanachd-nadurra:- tha sin ri radh cnap stugha (beag neo mòr).

Roinn-seòrsa:Inneal-thomhais